
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 228 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση και συμπλήρωση της υπ’ αριθμ. 
3941/831/01 απόφασης του Υπουργού Περιβάλ¬ 
λοντος, Χωροταξίας και Δημοσίων Έργων «Κα¬ 
θορισμός ειδικών όρων και περιορισμών δόμησης 
και χρήσεων διατηρητέων κτιρίων που βρίσκο¬ 
νται εντός του εγκεκριμένου ρυμοτομικού σχε¬ 


δίου Αθηνών (Δ' 156). 1 

Χαρακτηρισμός ως διατηρητέου κτιρίου που βρίσκε¬ 
ται στην περιοχή Παγκρατίου του εγκεκριμένου 
ρυμοτομικού σχεδίου Αθηνών και καθορισμός ει¬ 
δικών όρων και περιορισμών δόμησης. 2 

Χαρακτηρισμός ως διατηρητέου του κτιρίου που 
βρίσκεται εντός του εγκεκριμένου ρυμοτομικού 
σχεδίου του δήμου Πατρέων (ν. Αχάίας) και κα¬ 
θορισμός ειδικών όρων και περιορισμών δόμη¬ 
σης αυτού. 3 


Α ΠΟΦΑΣΕΙ Σ 

Αριθμ. 9411 (1) 

Τροποποίηση και συμπλήρωση της υπ’ αριθμ. 3941/831/01 
απόφασης του Υπουργού Περιβάλλοντος, Χωροταξί¬ 
ας και Δημοσίων Έργων «Καθορισμός ειδικών όρων 
και περιορισμών δόμησης και χρήσεων διατηρητέ¬ 
ων κτιρίων που βρίσκονται εντός του εγκεκριμένου 
ρυμοτομικού σχεδίου Αθηνών (Δ' 156). 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 4 παρ. 2 του ν. 1577/1985 «Γε¬ 
νικός Οικοδομικός Κανονισμός» (Α' 210), όπως το άρθρο 
αυτό αντικαταστάθηκε με το άρθρο 3 του ν. 2831/2000 
«Τροποποίηση των διατάξεων του ν. 1577/1985 “ΓΟΚ» και 
άλλες πολεοδομικές διατάξεις» (Α' 140). 

2. Τις διατάξεις του άρθρου 90 του π.δ/τος 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α' 98). 

3. Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος, Χωροταξί- 


24 Μαρτίου 2006 

ας και Δημοσίων Έργων «Ανάθεση αρμοδιοτήτων του 
Υπουργού Περιβάλλοντος, Χωροταξίας και Δημοσίων 
Έργων στους Υφυπουργούς Περιβάλλοντος, Χωροτα¬ 
ξίας και Δημοσίων Έργων »(Β' 754). 

4. Την από 14.7.2005 αιτιολογική έκθεση της Διεύθυν¬ 
σης Πολεοδομικού Σχεδιασμού -Τμήμα Παραδοσιακών 
Οικισμών. 

5. Την από 16.9.2005 (αρ. πρωτ. 37886) σύμφωνη γνώμη 
του φερόμενου ιδιοκτήτη Γεωργίου Κάββουρα. 

6. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου ΟΤΑ, αποφασίζουμε: 

Α. Τροποποιείται και συμπληρώνεται η υπ’ αριθμ. 
3941/831/01 απόφαση του Υπουργού Περιβάλλοντος, 
Χωροταξίας και Δημοσίων έργων «Καθορισμός ειδικών 
όρων και περιορισμών δόμησης και χρήσεων διατηρη¬ 
τέων κτιρίων που βρίσκονται εντός του εγκεκριμένου 
ρυμοτομικού σχεδίου Αθηνών» (Δ'156) ως εξής: 

1. Μετά την παράγραφο Αίγ προστίθενται εδάφια δ, 
ε και στ ως εξής: 

«δ. Επιτρέπεται η μεταφορά και προσαρμογή σε νέα 
θέση υπάρχουσας μεταλλικής κλίμακας στα επίπεδα 
ισογείου και μεσοπατώματος (πατάρι), εντός του περι¬ 
γράμματος των διατηρητέων κτιρίων, η οποία εξυπη¬ 
ρετεί την μεταξύ τους επικοινωνία. 

ε. Επιτρέπεται η κατασκευή νν.ο. στο επίπεδο του με¬ 
σοπατώματος (πατάρι) κατά το τμήμα ΑΒΓΔΕΑ εντός 
του περιγράμματος των διατηρητέων κτιρίων. 

στ. Επιτρέπεται η κατασκευή χώρου κουζίνας (λά- 
ντζας) στο επίπεδο του ισογείου κατά το τμήμα ΖΗΘΙΖ, 
εντός του περιγράμματος των διατηρητέων κτιρίων». 

2. Μετά την παράγραφο Α3γ προστίθεται εδάφιο δ 
ως εξής: 

«δ. Επιπλέον των ανωτέρω επιτρέπονται και οι χρή¬ 
σεις που καθορίζονται με το από 16.8/3.9.1993 π.δ. «Καθο¬ 
ρισμός ειδικών χρήσεων γης στις περιοχές Εξαρχείων, 
Μουσείου και Λόφου Στρέφη του δήμου Αθηναίων» (Δ' 
1075) για την ζώνη II με εξαίρεση τις αθλητικές εγκα¬ 
ταστάσεις και τα κτίρια στάθμευσης». 

3. Όλες οι παραπάνω εργασίες νέας διαρρύθμισης και 
αλλαγής κλιμακοστασίου θα γίνουν, μετά από προηγού¬ 
μενη έγκριση από την αρμόδια Επιτροπή Πολεοδομι- 

κού και Αρχιτεκτονικού Ελέγχου (Ε.Π.Α.Ε.). σύμφωνα με 
το συνοπτικό διάγραμμα πρότασης της αρχιτεκτονικής 
μελέτης (τοπογραφικό σε κλίμακα 1:200, κατόψεις ισο¬ 
γείου και μεσοπατώματος - πατάρι σε κλίμακα 1:100) 
που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την υπ’ αριθμ. 9411/2006 
πράξη του και που αντίτυπό του σε φωτοσμίκρυνση δη¬ 
μοσιεύεται με τη παρούσα απόφαση. 

Γ. Κατά τα λοιπά εξακολουθούν να ισχύουν οι δι¬ 
ατάξεις των υπ’ αριθμ. 12708/476/3.2.1987 (ΔΊ61), 
50722/1649/10.3.1992 (Δ'311) και 3941/831/14.2.2001 (Δ'156) 


αποφάσεων του Υπουργού Περιβάλλοντος, Χωροταξί¬ 
ας και Δημοσίων Έργων. 

Δ. Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Φεβρουάριου 2006 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

ΥΠΟΥΡΓΕΙΟ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

ΔΝ/ΣΗ ΠΟΛΕΟΔΟΜΙΚΟΥ ΣΧΕΔΙΑΣΜΟΥ 
ΤΜΗΜΑ ΠΑΡΑΔΟΣΙΑΚΩΝ ΟΙΚΙΣΜΩΝ 


Θέμα: 


Τροποποίηση του ΦΕΚ 156Δ/5-3-01 περί 
όρων περιορ.δόμησης και χρήσης 
(ειδική ρύθμιση) των διατηρητέων κτιρίων. 


Θέση: 

α)Θεμιστοκλέους 70 κ’ Ανδρέου Μεταξά 32 
β)Ανδρέου Μεταξά 30 


Ιδιοκτησία: Γεωργίου Κάββουρα 


Θέμα σχεδίου: 


Ειδική ούθυιση 


σ1)ΚΑΤΟΨΗ ΙΣΟΓΕΙΟΥ 
β1)ΚΑΤΟΨΗ ΜΕΣΟΟΡΟΦΟΥ 


ΠΡΟΤΑΣΗ 


α2)ΚΑΤΟΨΗ ΙΣΟΓΕΙΟΥ 
β2)ΚΑΤΟΨΗ ΜΕΣΟΟΡΟΦΟΥ 


ΤΟΠΟΓΡΑΦΙΚΟ 


Ημερομηνία: 


Ιούνιος 2005 

Αριθμ. 9417 (2) 

Χαρακτηρισμός ως διατηρητέου κτιρίου που βρίσκεται 
στην περιοχή Παγκρατίου του εγκεκριμένου ρυμοτο¬ 
μικού σχεδίου Αθηνών και καθορισμός ειδικών όρων 
και περιορισμών δόμησης. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 4 παρ.2 του ν. 1577/1985 
«Γενικός Οικοδομικός Κανονισμός» (Α'210), όπως αντι- 
καταστάθηκε με το άρθρο 3 του ν. 2831/2000 «Τροπο¬ 
ποίηση των διατάξεων του ν. 1577/1985 «ΓΟΚ» και άλλες 
πολεοδομικές διατάξεις» (ΑΊ40). 

2. Τις διατάξεις του άρθρου 90 του π.δ/τος 63/2005 
«Κωδικοποίηση της νομοθεσίας για την Κυβέρνηση και 
Κυβερνητικά Όργανα (Α'98). 

3. Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος, Χωροταξί¬ 
ας και Δημοσίων Έργων «Ανάθεση αρμοδιοτήτων του 
Υπουργού Περιβάλλοντος, Χωροταξίας και Δημοσίων 
Έργων στους Υφυπουργούς Περιβάλλοντος, Χωροτα¬ 
ξίας και Δημοσίων Έργων» (Β'754). 

4. Την από 14.6.2005 αιτιολογική έκθεση της Διεύθυν¬ 
σης Πολεοδομικού Σχεδιασμού-Τμήμα Παραδοσιακών 
Οικισμών. 

5. Την από 28.6.2005(αρ.πρωτ.ΥΠΕΧΩΔΕ 27554/28.6.2005) 
αίτηση των ενδιαφερομένων, καθώς και τις από 30.9.2005 
παρατηρήσεις στην αίτηση- αντιρρήσεις των ενδιαφε¬ 
ρομένων. 

6. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο στο σύνολό του το 
κτίριο που βρίσκεται εντός του ρυμοτομικού σχεδίου 
Αθηνών στην περιοχή Παγκρατίου, επί της οδού Κόνω- 
νος αρ.45 φερόμενο ως ιδιοκτησία Παπαβιέρου Ελένης, 
όπως αυτό φαίνεται με μαύρη διαγράμμιση στο σχε¬ 
τικό πρωτότυπο τοπογραφικό διάγραμμα σε κλίμακα 
1:1000,που θεωρήθηκε από τον Προϊστάμενο της Διεύ¬ 
θυνσης Τοπογραφικών Εφαρμογών με την υπ’ αριθμ. 
9417/2006 πράξη του και που αντίτυπό του σε φωτοσμί¬ 
κρυνση δημοσιεύεται με τη παρούσα απόφαση. 


2. Ως διατηρητέο χαρακτηρίζεται το αρχικό κτίριο 
καθώς και οι εναρμονιζόμενες με το αρχικό κτίριο μετα¬ 
γενέστερες προσθήκες, όχι όμως και τα πάσης φύσεως 
καθ’ ύψος ή κατ’ επέκταση υπάρχοντα προσκτίσματα, 
που αλλοιώνουν το αρχικό κτίριο. Ο καθορισμός των 
προσκτισμάτων που αλλοιώνουν το αρχικό κτίριο πραγ¬ 
ματοποιείται από την Επιτροπή Πολεοδομικού και Αρ¬ 
χιτεκτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο απα¬ 
γορεύεται κάθε αφαίρεση, αλλοίωση ή καταστροφή 
τόσο των επί μέρους αρχιτεκτονικών ή καλλιτεχνικών 
και διακοσμητικών στοιχείων του, όσο και του κτιρίου 
συνολικά, πλην των προσκτισμάτων ή των στοιχείων 
του κτιρίου για τα οποία η ΕΠΑΕ έχει γνωμοδοτήσει 
για την αφαίρεσή τους. 

4. Επιτρέπεται η επισκευή, ο εκσυγχρονισμός των 
εγκαταστάσεων, η ενίσχυση φερόντων στοιχείων του, 
καθώς και επεμβάσεις για λόγους λειτουργικούς του 
προτεινομένου να χαρακτηρισθεί ως διατηρητέο κτίριο, 
εφόσον δεν αλλοιώνεται ο αρχιτεκτονικός χαρακτήρας 
του και δεν θίγονται τα διατηρητέα στοιχεία του. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο διατηρητέο κτίριο. 

Επιτρέπεται η τοποθέτηση επιγραφών μικρών δια¬ 
στάσεων που πληροφορούν για την χρήση των χώρων 
του κτιρίου. 

6. Αιτήσεις για προσθήκη στο διατηρητέο κτίριο 
αποστέλλονται από την πολεοδομική υπηρεσία στην 
αρμόδια υπηρεσία του Υπουργείου Περιβάλλοντος, Χω¬ 
ροταξίας και Δημοσίων Έργων, με γνώμη της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ), για 
την έκδοση Υπουργικής Απόφασης, σύμφωνα με τις 
διατάξεις του άρθρου 3 παρ.2 του ν. 2831/2000 (ΦΕΚ 
140Α713.6.2000), εφόσον δεν παραβλάπτεται το διατη¬ 
ρητέο κτίριο και ο χώρος που το περιβάλλει. 

7. Για οποιαδήποτε επέμβαση στο εξωτερικό και εσω¬ 
τερικό του διατηρητέου κτιρίου, καθώς και για την το¬ 
ποθέτηση επιγραφών απαιτείται η έγκριση της ΕΠΑΕ. 

8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Φεβρουάριου 2006 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

Αριθμ. 9422 (3) 

Χαρακτηρισμός ως διατηρητέου του κτιρίου που βρί¬ 
σκεται εντός του εγκεκριμένου ρυμοτομικού σχεδίου 
του δήμου Πατρέων (ν. Αχαΐας) και καθορισμός ειδι¬ 
κών όρων και περιορισμών δόμησης αυτού. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 4 παρ. 2 του ν. 1577/1985 
«Γενικός Οικοδομικός Κανονισμός» (Α' 210), όπως αυτό 
αντικαταστάθηκε με το άρθρο 3 του ν. 2831/2000 «Τρο¬ 
ποποίηση των διατάξεων του ν. 1577/1985 «Γ.Ο.Κ.» και 
άλλες πολεοδομικές διατάξεις» (Α' 140). 

2. Τις διατάξεις του άρθρου 90 του π.δ/τος 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α’ 98). 

3. Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος, Χωροταξίας 
και Δημοσίων Έργων «Ανάθεση αρμοδιοτήτων Υπουρ¬ 
γού Περιβάλλοντος, Χωροταξίας και Δημοσίων Έργων 
στους Υφυπουργούς Περιβάλλοντος, Χωροταξίας και 
Δημοσίων Έργων» (Β' 754). 

4. Την από 13.5.2005 αιτιολογική έκθεση της Διεύθυ¬ 
νσης Πολεοδομικού Σχεδιασμού - Τμήμα Παραδοσιακών 
Οικισμών. 

5. Τις από 11.7.2005 αντιρρήσεις των ενδιαφερομένων 
Κυριακής Θ. Κατσίνα και Δώρας Χάχαλη (αριθμ. πρωτ. 
ΥΠΕΧΩΔΕ 30135/13.7.2005). 

6. Τις από 10.1.2006 παρατηρήσεις στις αντιρρήσεις 
των ενδιαφερομένων της Διεύθυνσης Πολεοδομικού 
Σχεδιασμού - Τμήμα Παραδοσιακών Οικισμών. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο στο σύνολό 
του που βρίσκεται εντός του εγκεκριμένου ρυμοτομικού 
σχεδίου του δήμου Πατρέων (ν. Αχάΐας) και ειδικότερα 
επί της συμβολής των οδών Κορίνθου αριθ. 309 και 
Βότση, φερόμενο ως ιδιοκτησία Κυριακής Θ. Κατσίνα και 
Δώρας Χάχαλη, όπως φαίνεται με μαύρη διαγράμμιση 
στο σχετικό πρωτότυπο τοπογραφικό διάγραμμα σε κλί¬ 
μακα 1:100, που θεωρήθηκε από τον Προϊστάμενο της Δι¬ 
εύθυνσης Τοπογραφικών Εφαρμογών με την 9422/2006 


πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

2. Ως διατηρητέο χαρακτηρίζεται το αρχικό κτίριο, 
καθώς και οι εναρμονιζόμενες με αυτό μεταγενέστερες 
προσθήκες, όχι όμως και τα κάθε είδους υπάρχοντα 
προσκτίσματα που αλλοιώνουν τη μορφή του. 

Ο καθορισμός των προσκτισμάτων και οι επεμβάσεις 
που πρέπει να γίνουν σε αυτό πραγματοποιείται από 
την Επιτροπή Πολεοδομικού και Αρχιτεκτονικού Ελέγχου 
(Ε.Π.Α.Ε.). 

3. Στο χαρακτηριζόμενο ως διατηρητέο κτίριο 
απαγορεύεται κάθε αφαίρεση, αλλοίωση ή καταστροφή 
των επί μέρους αρχιτεκτονικών ή διακοσμητικών στοι¬ 
χείων του πλην των προσκτισμάτων ή των στοιχείων 
του κτιρίου, για τα οποία η Ε.Π.Α.Ε. έχει γνωμοδοτήσει 
για την αφαίρεσή τους. 

4. Επιτρέπεται η επισκευή, ο εκσυγχρονισμός των 
εγκαταστάσεων, η στατική ενίσχυση και η εσωτερι¬ 
κή διαρρύθμιση και γενικά κάθε επέμβαση για λόγους 
λειτουργικούς και στατικούς στο διατηρητέο κτίριο, 
εφόσον δεν αλλοιώνεται ο αρχιτεκτονικός χαρακτήρας 
του και οι βασικές αρχές του. 

5. Αίτηση για προσθήκη στο διατηρητέο κτίριο απο- 
στέλλεται από την Πολεοδομική Υπηρεσία στην αρμόδια 
Υπηρεσία του Υπουργείου Περιβάλλοντος, Χωροταξίας 
και Δημοσίων Έργων, με γνωμοδότηση της Ε.Π.Α.Ε., για 
ειδική ρύθμιση, σύμφωνα με τις διατάξεις του άρθρου 
3 (παρ. 2) του ν. 2831/2000 (Α’ 140), εφόσον δεν παρα¬ 
βλάπτεται το διατηρητέο κτίριο και ο χώρος που το 
περιβάλλει. 

6. Απαγορεύεται η τοποθέτηση φωτεινών ή μη επι¬ 
γραφών και διαφημίσεων στο διατηρητέο κτίριο, πλην 
κλασικών επιγραφών περιορισμένων διαστάσεων που 
υποδηλώνουν για τη χρήση των χώρων του κτιρίου. 

7. Για οποιαδήποτε επέμβαση στο εξωτερικό και εσωτε¬ 
ρικό του διατηρητέου κτιρίου, καθώς και για την τοποθέ¬ 
τηση επιγραφών απαιτείται έγκριση της Ε.Π.Α.Ε.. 

8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2006 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

